laion/Wikipedia-Exotic huggingface dataset:
ნორვეგიული ელკჰაუნდი

ნორვეგიული ელკჰაუნდი (ნორვ. Norsk elghund grå) — ძაღლის ჯიში, რომელიც გამოყვანილია ნორვეგიაში უძველეს ხანაში. ეს ძაღლი — ნორვეგიის ეროვნული ჯიში — სკანდინავიაში სულ მცირე 5000 წელია არსებობს. თანამედროვე სტანდარტები XIX საუკუნეში შემუშავდა. ძლიერი, ენერგიული, ათლეტური, ძლიერი ხმის მქონე ნორვეგიული ელკჰაუნდი — ყველაზე „კლასიკურია“ ყველა შპიცისმაგვარ ძაღლებს შორის, ხოლო ქვის ხანის გათხრები ამ ჯიშის უძველეს წარმომავლობას ადასტურებს. საოცრად საზრიანი ელკჰაუნდი გამოიყენება მგელზე და ცხენირემზე სანადიროდ, მას თავისუფლად მოაქვს წვრილი ნანადირევი, როგორიცაა კურდღელი და მელა. ნორვეგიელი ფერმერები მას შინაური ფრინველების დასაცავად იყენებენ. ნორვეგიული ელკჰაუნდი კარგად იტანს სიცივეს, მის ბეწვს განსაკუთრებული მოვლა სჭირდება, ასევე სჭირდება ფიზიკური დატვირთვა. აქვს საშუალო ზომის, დაკუნთული კისერი, ფართო, ღრმა, სქელი ბალნით დაფარული მკერდი, კუდი ზურგისკენაა დახვეული, კუდის უკანა მხარეს ბეწვი გრძელია. ნორვეგიული ელკჰაუნდი (ინგლისური)
კოსოვოს ბრძოლა (1389)

კოსოვოს ბრძოლა (სერბ. Косовска битка ან бој на Косову; თურქ. Kosova Meydan Muharebesi) — ერთ-ერთი უმსხვილესი ბრძოლა სერბი ფეოდალებისა და ბოსნიის სამეფოს გაერთიანებულ ძალებსა და ოსმალეთის იმპერიის ძალებს შორის. გაიმართა 1389 წლის 15 (28) ივნისს, თანამედროვე პრიშტინიდან 5 კმ-ში. სერბთა გაერთიანებულ ლაშქარს მეთაურობდნენ პრინცი ლაზარი, ვუკ ბრანკოვიჩი და დიდი მთავარი ვლატკო ვუკოვიჩი. ოსმალეთის არმიას კი სულთანი მურად I და მისი შვილები ბაიაზიდი და იაკუბი. ბრძოლაში დაიღუპა ორივე არმიის მთავარსარდალი: პრინცი ლაზარი ტყვედ ჩავარდა და შემდეგ სიკვდილით დასაჯეს, ხოლო მურად I დაიღუპა მილოშ ობილიჩის ხელით, რომელიც მალულად შეიპარა მის კარავში. პრინცი ლაზარი და მილოშ ობილიჩი მართლმადიდებელი ეკლესიის წმინდანებად ითვლებიან. ვიკისაწყობში არის გვერდი თემაზე: კოსოვოს ბრძოლა (1389) The Battle of Kosovo Serbian Epic Poems დაარქივებული 2014-11-04 საიტზე Wayback Machine. The Legend of Kosovo დაარქივებული 2008-06-24 საიტზე Wayback Machine. Battle of Kosovo animated battle map დაარქივებული 2012-05-13 საიტზე Wayback Machine. by Jonathan Webb Battle of Kosovo (1389). Medieval Times History (2011). დაარქივებულია ორიგინალიდან — 3 იანვარი 2011. ციტირების თარიღი: 6 February 2011. ↑ Emmert, Thomas (1996), "Milos Obilic and the Hero Myth", Journal of the North American Society for Serbian Studies 10 ↑ Святой благоверный князь Лазарь
Assassin's Creed Unity

Assassin's Creed Unity — მომავალი ისტორიული მოქმედებით-სათავგადასავლო კომპიუტერული თამაში რომელსაც ქმნის Ubisoft Montreal-ი. ის გამოდის 2014-ში, 28 ოქტომბერს Microsoft Windows-ზე, PlayStation 4-ზე და Xbox One-ზე. ეს თამაში არის მეშვიდე ძირითადი სერია Assassin's Creed სერიაში, და 2013-ის Assassin’s Creed IV: Black Flag-ის დამასრულებელი. მოქმედება ხდება პარიზში საფრანგეთის რევოლუციის დროს. ერთმომხმარებლიანი რეჟიმის ისტორია არის პერსონაჟ არნო დორიანის და მისი ასასინების შესახებ, ისინი ცდილობენ გამოაჩინონ რევოლუციის ნამდვილი ძალა. თამაში ინარჩუნებს სერიების მესამე პერსონაჟის გახსნილ მსოფლიოს გამოკვლევას და ასევე ნაცნობი ახლო ბრძოლების და სტელსურ სისტემას. Assassin's Creed Unity-ს შემოაქვს კოოპერატივის რეჟიმი სადაც ოთხ მოთამაშეს შეეძლება ჩაერთონ მისიებში. თამაშის მთავარი პერსონაჟია არნო დორიანი, ფრანგი რომელიც დაიბადა ვერსალში. არნო არის დავალებაზე რომელიც მას ასასინების ორგანიზაციაში მიიყვანს, ის ნელ-ნელა იზრდება წოდებებში, როგორც ალტაირი და ეციო სერიის წინა თამაშებში. არნოს ისტორია ხდება საფრანგეთში, საფრანგეთის რევოლუციის დროს. თანამედროვე დღის გარემო კი ფოკუსირდება მოთამაშესთან ასასინების დაკავშირებაზე და მოთხოვნაზე რომ დაეხმაროს ასასინებს არნოს გამოკვლევა წარსულში, ასევე დახმარებას თანამედროვე დროს. ოფიციალური საიტი ↑ 1.0 1.1 Karmali, Luke. (August 28, 2014) Assassin's Creed Unity Release Date Delayed To November. IGN. ციტირების თარიღი: August 28, 2014. ↑ "Assassin's Creed Unity hits Oct. 28, pre-orders live"
შავი ნორვეგიული ელკჰაუნდი

შავი ნორვეგიული ელკჰაუნდი (ნორვ. Norsk elghund grå) — ძაღლის ჯიში, რომელიც გამოყვანილია ნორვეგიაში უძველეს ხანაში. შავი ნორვეგიული ელკჰაუნდი ისეთივე ძველი ჯიშია, როგორც მისი ნაცრისფერი ნათესავი, ოღონდ უფრო პატარა და აქტიური. როგორც ცალკე ჯიში, შავი ელკჰაუნდი აღიარეს 1877 წელს. ამ ლამაზ შპიცს აქვს გრძელი ფეხები, პატარა სხეული და გლუვი, პრიალა ბეწვი, ის იშვიათად გვხვდება სკანდინავიის ფარგლებს გარეთ. მისი დამოუკიდებელი და ავი ხასიათი გვაფიქრებინებს, რომ მისი წინაპრები განსხვავდებოდნენ მისი ნაცრისფერი ნათესავისგან. თუმცა მუშაობისას ის არანაკლები პროფესიონალია: ჩუმად მიცოცავს ნადირთან, შემდეგ ყეფს და თავს ესხმის ნადირს, სანამ პატრონი მოვა. შავი ნორვეგიული ელკჰაუნდის კონტრასტული ფერი საშუალებას აძლევს მონადირეს დაინახოს ძაღლი ხეებსა და თოვლში. შავი ნორვეგიული ელკჰაუნდი ძლიერი და ღირსეული ცხოველია, შესანიშნავი მოდარაჯეა. მის ბეწვს სჭირდება განსაკუთრებული მოვლა, კარგად ეგუება სიცივეს და ქალაქის პირობებში ცხოვრებას, სჭირდება ძლიერი ფიზიკური დატვირთვა. შავი ნორვეგიული ელკჰაუნდი დაარქივებული 2014-09-21 საიტზე Wayback Machine. (ინგლისური)
სუჩავა

სუჩავა (რუმ. Suceava) — ქალაქი ჩრდილო-აღმოსავლეთ რუმინეთში, მდინარე სუჩავის ნაპირზე. სუჩავის ჟუდეცის ადმინისტრაციული ცენტრი. 2011 წლის მოსახლეობის აღწერის მიხედვით, ქალაქში ცხოვრობდა 92 121 ადამიანი. XIV-XVI საუკუნეებში იყო მოლდოვის სამთავროს დედაქალაქი. არის არქიტექტურული ძეგლები. სუჩავა — ოფიციალური საიტი (რუმინული) ↑ Rezultatele alegerilor locale din 2012 — Central Electoral Bureau. <a href="https://wikidata.org/wiki/Track:Q23725837"></a> ↑ Rezultatele alegerilor locale din 2016 — Central Electoral Bureau. <a href="https://wikidata.org/wiki/Track:Q23725837"></a>
შვედური ლაპჰუნდი

შვედური ლაპჰუნდი (შვედ. Svensk lapphund) — ძაღლის ჯიში, რომელიც გამოყვანილია შვედეთში უძველეს ხანაში. ნორვეგიაში, ვარანგერის მახლობლად, აღმოაჩინეს 7000 წლის წინანდელი ძაღლის ჩონჩხი, რომელიც ძალიან ჰგავს ლაპჰუნდს. ეს ჩრდილოეთის ძაღლის ტიპური ჯიშია. შვედური ლაპჰუნდი უძველესი ჯიშია. მათი მოვალეობა ყოველთვის იყო საამების ხალხის ჩრდილოეთის ირმების ფარების მწყემსვა და დაცვა. 1960-იან წლებში შვედურმა ქენელ-კლუბმა განახორციელა პროგრამა, რომლის მიზანი იყო ლაპჰუნდის მემწყემსეობის თვისებების განვითარება. დღესდღეობით სულ უფრო ხშირად შეიძლება ამ ძაღლის ნახვა მისი სამშობლოს ფარგლებს გარეთ, განსაკუთრებით სკანდინავიაში და დიდ ბრიტანეთში. შვედური ლაპჰუნდი ცუდად იტანს ქალაქის პირობებში ცხოვრებას და ცხელ ამინდს, კარგად იტანს სიცივეს. აქვს მოკლე, კონუსისებრი დრუნჩი, წვეტიანი ყურები, ძლიერი სწორი თათები, ბეწვს განსაკუთრებული მოვლა სჭირდება. შვედური ლაპჰუნდი[მკვდარი ბმული] (ინგლისური)
პიშნი-შტიტი

პიშნი-შტიტი (სლოვაკ. Pyšný štít) — მწვერვალი სლოვაკეთში. სიმაღლე 2621 მ. მდებარეობს მაღალ ტატრებში, მწვერვალ ლომნიცკი-შტიტის სიახლოვეს. სლოვაკეთის ერთ-ერთი უმაღლესი წერტილია. პიშნი-შტიტი (ინგლისური)
შვედური ელკჰაუნდი

შვედური ელკჰაუნდი (შვედ. Jämthund) — ძაღლის ჯიში, რომელიც გამოყვანილია შვედეთში უძველეს ხანაში. ოდესღაც, სკანდინავიის ყველა დაბლობში, ელკჰაუნდის თავისი სახეობა ჰყავდათ. იემტჰუნდმა, რომლის დასახელება შვედური ნაწილის იენტლანდიდან მოდის, ბოლოს და ბოლოს ოფიციალური აღიარება მიიღო და ახლა შვედეთის ეროვნულ ძაღლად ითვლება. შვედური ელკჰაუნდი ელკჰაუნდის ყველაზე სრულტანიანია. ადრე მას, შესაძლოა, იყენებდნენ დათვზე სანადიროდ, მაგრამ როდესაც ამის საჭიროება აღარ იყო, მისგან მგლებზე და ცხენირემზე შესანიშნავი მონადირე დადგა. თოვლზე ნადირის დევნისას ის თავის მსხვერპლს კუთხეში იმწყვდევს და ელოდება, როდის მოვა მონადირე. შვედური ელკჰაუნდი ისეთივე შრომისმოყვარეა, როგორც სხვა ნორვეგიული ელკჰაუნდები. ეს მძიმე, მაგარძვლიანი, ამტანი ძაღლი გამოიყენება როგორც მწყემსი, მოდარაჯე, ასევე, მას იყენებენ მარხილში შესაბმელად და შვედეთის ჯარში. შვედური ელკჰაუნდი განსაკუთრებით პოპულარულია სამშობლოში როგორც მუშა-ძაღლი, ასევე, როგორც კომპანიონი. მას ნახავთ ბრიტანეთში, ნიდერლანდებში და ჩრდილოეთ ამერიკაშიც. სრულებით შესაძლებელია, რომ სულ მალე ამ სახეობის პოპულარობა მთელ მსოფლიოში გავრცელდეს. შვედური ელკჰაუნდი კარგად უძლებს ქალაქის პირობებში ცხოვრებას და სიცივეს, ადვილად იწვრთნება, მისი ბეწვი გრძელი და უხეშია და განსაკუთრებული მოვლა სჭირდება, ასევე, აუცილებელია დამატებითი ფიზიკური დატვირთვა. შვედური ელკჰაუნდი (ინგლისური)
კეესჰონდი

კეესჰონდი (ნიდერლ. Keeshond) — ძაღლის ჯიში, რომელიც გამოყვანილია ნიდერლანდებში XVI საუკუნეში. კეესჰონდმა სახელი მიიღო ნიდერლანდელი პოლიტიკოსის კორნელიუს დე გიზელიარის პატივსაცემად. ნიდერლანდის პროვინციებში, ბრაბანტსა და ლიმბურგში ეს ძაღლი ოდესღაც პოპულარული მოდარაჯე და მღრღნელების გამანადგურებელი იყო. დიდ ბრიტანეთში და ჩრდილოეთ ამერიკაში კეესჰონდი ყველაზე პოპულარული ევროპული შპიცია. მიუხედავად იმისა, ზოგიერთ ქვეყანაში, მათ შორის აშშ-ში, კანადასა და დიდ ბრიტანეთში, კეესჰონდი და გერმანული ვოლფშპიცი სხვადასხვა ჯიშად ითვლება, სხვა ქვეყნებში მათ შორის განსხვავებას ვერ ხედავენ. ოდესღაც ეს ძაღლი კომპანიონის სახით ჰყავდათ ჰოლანდიურ ბირჟებზე, მაგრამ დაახლოებით 100 წლის წინ ის სამუდამოდ ჩამოვიდა ხმელეთზე. კეესჰონდი ჭკვიანი ძაღლია, ძალიან კარგი მოდარაჯე და კეთილი მეგობარი, როგორც ქალაქში, ასევე, სოფელში. თუმცა მას მტკიცე ხელი სჭირდება. ჩრდილოეთ ამერიკაში ეს ჯიში ყოველთვის პოპილარულია. კარგად უძლებს სიცივეს. ვერ ეგუება სიცხეს. ადვილად ეწყობა ბავშვებს. აქვს ძალიან ხშირი ბალანი, რომელიც განსაკუთრებით ხშირია კისერზე, ბალანს განსაკუთრებული მოვლა სჭირდება, აქვს პატარა ყურები, ვიწრო და გრძელი დრუნჩი. კეესჰონდი (ინგლისური)
გერმანული ვოლფშპიცი

გერმანული ვოლფშპიცი (გერმ. Deutsche Wolfspitze) — ძაღლის ჯიში, რომელიც გამოყვანილია გერმანიაში XVI საუკუნეში. ეს სიცოცხლის მოყვარული ჯიში მეცხვარე შპიცისმაგვარი ძაღლების შთამომავალია, რომლებიც შესაძლოა, გერმანიაში ათასი წლის წინ მოხვდნენ. გერმანული ვოლფშპიცი თავდაპირველად გამოიყენებოდა ფარის დამცველად. ვოლფშპიცი და ყველა სხვა დანარჩენი გერმანული შპიცები სულ უფრო მეტ პოპულარობას იძენენ სამშობლოში. გერმანიაში, სხვადასხვა რეგიონებთან სხვადასხვა შეფერილობის ვოლფშპიცი ასოცირდება, მაგალითად, ნაცრისფერი ვოლფშპიცი გავრცელებულია რეინის სანაპიროებზე, შტუტგარტის და მანჰაიმის მიდამოებში. შპიცის გაწვრთნა არც ისე ადვილია, მაგრამ, რადგან ძალიან უყვარს ყეფა და მედიდური მანერები ახასიათებს, მისგან შესანიშნავი მოდარაჯე გამოდის. ბავშვიანი ოჯახისთვის ეს საუკეთესო ძაღლი არ არის, რადგან ვოლფშპიცი ჯერ კბენს და მხოლოდ მერე არჩევს რაშია საქმე. მიუხედავად ყველაფრისა, გერმანული ვოლფშპიცი მეგობრული ძაღლია, მოსწონს ადამიანების საზოგადოება. მის ხშირ ბალანს მუდმივი მოვლა სჭირდება. ადვილად ეგუება ქალაქის პირობებში ცხოვრებას, სიცივეს. ვერ ეგუება ბავშვებს. კისერზე ბალანი განსაკუთრებით ხშირია, ბალნითვეა დაფარული ყურები, კუდი ზურგისკენაა დახვეული, აქვს საშუალო ზომის, მუქი თვალები. გერმანული ვოლფშპიცი (ინგლისური)
იბნ საუდი

მეფე აბდულ-აზიზი (დ. 15 იანვარი, 1876 — გ. 9 ნოემბერი, 1953) (არაბ. عبد العزيز آل سعود ‘Abd al-‘Azīz Āl Sa‘ūd) — საუდის არაბეთის პირველი მეფე. ის სიცოცხლის მანძილზე ყველაზე ხშირად მოიხსენიებოდა როგორც იბნ საუდი. იბნ საუდი ნიშნავს საუდის ვაჟს, რაც საუდების დინასტიის შთამომავალს აღნიშნავს. დაწყებული 1902 წელს მისი ოჯახის საგვარეულო ქალაქის ერ-რიადის ალ რაშიდებისგან გამოხსნით მან 1922 წელს სრულად აღადგინა კონტროლი ნეჯდიზე, შემდეგ 1925 წელს დაიპყრო ჰიჯაზიც. საბოლოოდ მან კონტროლი მთელ არაბეთის ნახევარკუნძულზე მოიპოვა 1932 წელს. როგორც მეფე ის ხელმძღვანელობდა 1938 წელს არაბეთში ნავთობის აღმოჩენას და მეორე მსოფლიო ომის დროს მის ფართომასშტაბიან მოპოვებას. მას ჰყავდა 22 ცოლი და ბევრი შვილი, მათ შორის 45 ვაჟიშვილი, რომელთაგანაც 36-მა მიაღწია ზრდასრულობას და ასევე ეყოლათ შვილები. Troeller, Gary. The Birth of Saudi Arabia:Britain and the Rise of the House of Sa'ud. London: Frank Cass, 1976. Twitchell, Karl S. Saudi Arabia Princeton University Press, 1958. Van der D. Meulen; The Wells of Ibn Saud. London: John Murray, 1957. Weston, Mark, Prophets and Princes – Saudi Arabia from Muhammad to the Present, Wiley, 2008 ვიკისაწყობში არის გვერდი თემაზე: იბნ საუდი An Arabic article on his marriages and children დაარქივებული 2014-02-23 საიტზე Wayback Machine. SAMIRAD website – Saudi Arabia Market Information and Directory დაარქივებული 2021-08-30 საიტზე Wayback Machine. ↑ მისი დაბადების დღე არის საკამათო. ითვლება, რომ დაიბადა 1876 წელს, თუმცა ზოგიერთი წყაროს მიხედვით დაბადებულია 1880. თვითონ იბნ საუდის აზრი ამ საკითხთან დაკავშირებით ასეთი იყო: "მე ჩემი ცხოვრების ოთხი წელი გადავყლაპე." ↑ Current Biography 1943, pp. 330–34 ↑ King Abdul Aziz family tree. Geocities. ციტირების თარიღი: 23 August 2013.
ფუტურიზმი

ფუტურიზმი — ავანგარდისტული მიმდინარეობა ხელოვნებასა და ლიტერატურაში. წარმოიშვა XX საუკუნის დასაწყისში იტალიაში. ფუტურიზმი რეალისტური ხელოვნების უარყოფის საფუძველზე შეიქმნა 1907—1909 წლებში იტალიაში. ფუტურისტული ხელოვნების მიზანი არის არა გარემომცველი სინამდვილის ასახვა და შეცნობა, არამედ ახალი რეალობის შექმნა. ფუტურიზმი ავანგარდისტულ მიმდინარეობებს შორის ყველაზე რადიკალურია. ფუტურიზმის პირველი (1909 წ.) და მეორე მანიფესტის (1910 წ.) ავტორია ავანგარდიზმი ფილიპო ტომაზო მარინეტი. მანიფესტში ხაზგასმულია მოძრაობისა და სიჩქარის სილამაზე, საფრთხისა და ამბოხის სიყვარული. ომი მიჩნეულია სამყაროს დასუფთავების საშუალებად. მარინეტი პოეზიაში მოითხოვდა სიტყვათა თავისუფლებას, განცდისა და გამოხატვის თანადროულობას, პუნქტუაციის რღვევას, სინტაქსის უარყოფას. ფუტურისტები აცხადებენ, რომ თანამედროვე ცხოვრებას მეტყველების მხოლოდ ტელეგრაფიული სტლი უხდება: წყვეტილი სიტყვები, ამოძახილები, ზმნების გამოტოვება, მრავალწერტილი. ყოველივე ეს დაძაბული ნერვული მდგომარეობის და დინამიზმის გამოხატვის საშუალებაა. ფუტურისტები უარყოფდნენ მთელ კლასიკურ მემკვიდრეობას. მათი აზრით ფუტურისტული სურათის ან ნაწარმოების მშვენიერება რომ გაიგო, საჭიროა ადამიანის სული განიწმინდოს, გონება გათავისუფლდეს წარსულის კულტურის გადმონაშთებისგან. რუსულ ლიტერატურაში ფუტურიზმი კუბოფუტურიზმის სახელით შევიდა. მისი წარმომადგენლები არიან ვლადიმერ მაიაკოვსკი, კაზიმირ მალევიჩი და ა.შ. ფუტურიზმმა გამოძახილი ჰპოვა ქართულ ლიტერატურაშიც. 1924 წელს საქართველოში დაარსდა პირველი ფუტურისტული ჟურნალი H2SO4. ფუტურისტი მხატვრები, ჯაკომო ბალლა, უმბერტო ბოჩონი, კარლო კარა, ჯინო სევერინი, ლუიჯი რუსოლო იყენებენ დივიზიონისტურ ტექნიკას და კუბისტურ ელემენტებს, ერთმანეთში ურევენ ფორმებს, რიტმებს, ფერებსა და შუქ-ჩრდილებს რათა დინამიკური შეგრძნება, სულიერი მდგომარეობისა და ხილული სამყაროს მრავალგვარი სტრუქტურების თანადროულობა გამოხატონ. ბალლა, ჯაკომო ბოჩონი, უმბერტო კარა, კარლო კაზატი, ამბროჯო კონტი, პრიმო დეპერო, ფორტუნატო დავიდ ბურლიუკი ბურლიუკი, ვლადიმერ მაზონი, ანჯო როსოლო, ლუიჯი ჯინო სევერინი ფუტურისტ-ლეფელები აბულაძე მ., ქართული საბჭოთა ენციკლოპედია, ტ. 10, თბ., 1986. — გვ. 434. ფუტურიზმის განსაზღვრება, ანალიზი, კომენტარები. http://www.futurism.org.uk/ http://www.neofuturists.org http://www.nyneofuturists.org იტალიური ფუტურისტული არქიტექტურა დაარქივებული 2006-10-23 საიტზე Wayback Machine.
ტირგუ-მურეში

ტირგუ-მურეში (რუმ. Târgu Mureș, უნგრ. Marosvásárhely) — ქალაქი ცენტრალურ რუმინეთში, ტრანსილვანიის ისტორიულ ოლქში, მდინარე მურეშის ნაპირზე. მურეშის ჟუდეცის ადმინისტრაციული ცენტრი. 2011 წლის მოსახლეობის აღწერის მიხედვით ქალაქში ცხოვრობდა 134,290 ადამიანი. 1952-1968 წლებში იყო უნგრელთა ავტონომიური ოლქის დედაქალაქი. ტირგუ-მურეში — ოფიციალური საიტი ↑ https://www.hotnews.ro/stiri-esential-24312447-soos-zoltan-candidatul-maghiar-castigat-primaria-targu-mures-numaratoare-paralela.htm
ბრაიან რუისი

ბრაიან რუისი (ესპ. Bryan Ruiz; დ.18 აგვისტო, 1985, სან-ხოსე) — კოსტა-რიკელი ფეხბურთელი. ამპლუით არის შემტევი ნახევარმცველი, თუმცა თამაშობს უკანდახეული თავდამსხმელის პოზიციაზეც. არის ინგლისური „ფულემის“ თავდამსხმელი და კოსტა-რიკის ნაკრების კაპიტანი. შეგიძლიათ იხილოთ მედიაფაილები თემაზე „ბრაიან რუისი“ ვიკისაწყობში. ბრაიან რუისი — სტატისტიკა საიტზე Soccerbase.com (ინგლისური) Voetbal International profile (ნიდერლანდური ენა) Fulham F.C. profile ოფიციალური საიტი
ორადია

ორადია (რუმ. Oradea) — ქალაქი დასავლეთ რუმინეთში, შუა დუნაის დაბლობზე, მდინარე კრიშულ-რეპედეს ხეობაში, ბიჰორის ჟუდეცის ადმინისტრაციული ცენტრი. 2011 წლის მოსახლეობის აღწერის მიხედვით ქალაქში ცხოვრობდა 196,367 ადამიანი. სატრანსპორტო კვანძი. პირველად მოიხსენიება 1113 წელს ლათინური ვარადინუმის სახელწოდებით. ორადია — ოფიციალური საიტი
კოსტა-რიკის ეროვნული საფეხბურთო ნაკრები

კოსტა-რიკის ეროვნული საფეხბურთო ნაკრები — კონკაკაფის წევრი საფეხბურთო ნაკრები. კოსტა-რიკის ნაკრებს მსოფლიო საფეხბურთო ჩემპიონატებზე სულ 4-ჯერ აქვს მონაწილეობა მიღებული: 1990, 2002, 2006 და 2014 წლებში. საუკეთესო შედეგი მათ აჩვენეს 2014 წლის ჩემპიონატზე, როდესაც მოახერხეს გასვლა მეოთხედფინალში. კოსტა-რიკამ ჩემპიონატზე მოიგო ორი მატჩი, ფრედ ითამაშა სამი და წაუგებლად, პენალტების სერიით გამოეთიშა ტურნირს. შეგიძლიათ იხილოთ მედიაფაილები თემაზე „კოსტა-რიკის ეროვნული საფეხბურთო ნაკრები“ ვიკისაწყობში. Costa Rican FA Official Costa Rican FA Unofficial[მკვდარი ბმული]
ენერ ვალენსია

ენერ ვალენსია (ესპ. Enner Valencia; დ. 11 აპრილი, 1989, სან-ლორენცო) — ეკვადორელი ფეხბურთელი. ამპლუით არის თავდამსხმელი, თუმცა თამაშობს გარემარბის პოზიციაზეც. არის თურქული „ფენერბახჩესა“ და ეკვადორის ეროვნული ნაკრების ფეხბურთელი. ენერ ვალენსიას სტატისტიკა
ივანე სოლერტინსკი

ივანე სოლერტინსკი (რუს. Соллертинский, Иван Иванович; დ. 3 დეკემბერი 1902, ვიტებსკი — გ. 11 თებერვალი, 1944, ნოვოსიბირსკი) — რუსი მუსიკის, თეატრისა და ლიტერატურის ისტორიკოსი. 1906 წლიდან ცხოვრობდა სანქტ-პეტერბურგში. 1924 წელს დაამთავრა სანქტ-პეტერბურგის უნივერსიტეტის საზოგადოებრივი მეცნიერების ფაკულტეტის რომანულ-გერმანული სექცია; ერთდროულად ინსტიტუტში სწავლობდა ხელოვნების ისტორიას, სადაც აგრეთვე გაიარა ასპირანტურის კურსი თეატრმცოდნეობის განხრით (1929). გამოდიოდა როგორც ხელოვნების სხვადასხვა საკითხის, ესთეტიკის და ფსიქოლოგიის ლექტორი და კრიტიკოს-პუბლიცისტი; 1929 წლიდან მუშაობდა ლენინგრადის ფილარმონიაში (1940-1944 წლებში სამხატვრო ხელმძღვანელი) და 1936 წლიდან ლენინგრადის კონსერვატორიაში (1939 წლიდან პროფესორი). ავტორია სტატიებისა დასავლეთ ევროპული მუსიკალური კლასიკის, ქორეოგრაფიის, თეატრალური ხელოვნების, ლიტერატურის, აგრეთვე საბჭოთა და თანამედროვე საზღვარგარეთული მუსიკის შესახებ. დაკავებული იყო რუსული და დასავლეთ ევროპული კლასიკური მუსიკალური მემკვიდრეობის პრობლემებით, ყურადღებას უთმობდა სიმფონიზმის, ოპერისა და დრამატურგიის საკითხებს, ეხმაურებოდა საბჭოთა მუსიკალური კულტურის მოვლენებს. აქტიურად მონაწილეობდა თანამედროვე ოპერისა და ბალეტის ჩამოყალიბებაში. მნიშვნელოვანი როლი ითამაშა XX საუკუნის 20-30-იანი წლების სანქტ-პეტერბურგის მუსიკალურ ცხოვრებაში. ხანგრძლივი მეგობრობა აკავშირებდა კომპოზიტორ დიმიტრი შოსტაკოვიჩთან. შოტაკოვიჩის მიერ 1944 წელს დაწერილი მეორე საფორტეპიანო ტრიო მიეძღვნა სოლერტინსკის ხსოვნას. ივანე სოლერტინსკი მოულოდნელად გარდაიცვალა კომპოტიზორ ანდრია ნოვიკოვის ბინაში, 41 წლის ასაკში. ივანე სოლერტინსკი — სტატია დიდი რუსული ენციკლოპედიიდან (რუსული) Памяти И. И. Соллертинского. Воспоминания, статьи, материалы, исследования, Л. — М., 1974. ↑ 1.0 1.1 1.2 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 2.2 Соллертинский Иван Иванович // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Library of Congress Authorities — Library of Congress. <a href="https://wikidata.org/wiki/Track:Q13219454"></a><a href="https://wikidata.org/wiki/Track:Q131454"></a>
საუდის არაბეთის მეფე

საუდის არაბეთის მეფე — საუდის არაბეთის მეთაური და აბსოლუტური მონარქი. ის ასევე არის საუდების დინასტიის ხელმძღვანელიც. მეფის ტიტულია ორი წმინდა მეჩეთის მცველი (არაბ. خادم الحرمين الشريفين). ტიტული რომელიც ხაზს უსვამს საუდის არაბეთის იურისდიქციას მასჯიდ ალ-ჰარამზე მექაში და მასჯიდ ალ-ნაბავზე მედინაში. ტიტული შეიცვალა 1986 წელს, მანამდე იყო მისი უდიდებულესობა (صاحب الجلالة). აბდულ-აზიზმა არაბეთის ნახევარკუნძულის დაპყრობა დაიწყო 1902 წელს. უპირველეს ყოვლისა აღადგინა კონტროლი ერ-რიადზე. შემდეგ დაიპყრო ნეჯდი (1922 წ.) და ჰიჯაზი (1925 წ.). ხოლო 1932 წელს დღევანდელი საუდის არაბეთის მთელი ტერიტორიას აკონტროლებდა და გახდა საუდის არაბეთის პირველი მეფე. სამეფო სტანდარტი წარმოადგენს მწვანე დროშას, რომელზე თეთრად გამოყვანილია არაბული წარწერა და ხმალი. ხოლო მარჯვენა ქვემო კუთხეში ოქროსფრად დატანილია საუდის არაბეთის ემბლემა. წარწერა შესრულებულია სულუსზე და წარმოადგენს ისლამის კრედოს (შაჰადა): لا إله إلا الله محمد رسول الله محمد رسول الله ლაა ილაჰე ილლა ლლაჰ უა აშჰადუ ანნა მუჰამმადან რასულუ ლ-ლაჰ "რ არსებობს სხვა ჭეშმარიტი ღმერთი გარდა ალაჰისა და მუჰამედი მისი შუამავალია" http://news.bbc.co.uk/2/hi/middle_east/7035991.stm http://www.npr.org/templates/story/story.php?storyId=130747807 http://www.arabianbusiness.com/550822-saudi-prince-nayaf-named-second-deputy-premier http://www.npr.org/templates/story/story.php?storyId=130747807 http://www.washingtoninstitute.org/templateC05.php?CID=2526
პერ მერტეზაკერი

პერ მერტეზაკერი (გერმ. Per Mertesacker; დ. 29 სექტემბერი, 1984, ჰანოვერი) — გერმანელი ფეხბურთელი. არის ლონდონის „არსენალისა“ ფეხბურთელი. გერმანიის ნაკრების შემადგენლობაში გახდა მსოფლიოს ჩემპიონი, მსოფლიოს ჩემპიონატის ბრინჯაოს პრიზიორი (ორჯერ) და ევროპის ჩემპიონატის ვერცხლის პრიზიორი. შეგიძლიათ იხილოთ მედიაფაილები თემაზე „პერ მერტეზაკერი“ ვიკისაწყობში. ოფიციალური საიტი (გერმანული) პერ მერტეზაკერი Twitter-ზე
ასამოა გიანი

ასამოა გიანი (დ. 22 ნოემბერი, 1985, აკრა) — განელი ფეხბურთელი. ასპარეზობს არაბულ კლუბ „ალ აინიში“. ასამოა გიანი ერთადერთი აფრიკელი ფეხბურთელია, რომელმაც სამ მსოფლიო ჩემპიონატზე მოახერხა გოლის გატანა. გიანმა გოლები 2006, 2010 და 2014 წლების ჩემპიონატებზე გაიტანა. ამავდროულად, მას აფრიკელთაგან ყველაზე მეტი, 6 გოლი აქვს გატანილი მსოფლიო ჩემპიონატებზე. შეგიძლიათ იხილოთ მედიაფაილები თემაზე „ასამოა გიანი“ ვიკისაწყობში. ასამოა გიანი — ფიფას ჩანაწერი[დაარქივებული] Asamoah Gyan profile დაარქივებული 2013-02-16 საიტზე Archive.isCategory:Webarchive template archiveis links ESPN Soccernet Premier League profile დაარქივებული 2012-02-04 საიტზე Wayback Machine.
ედგარი (ინგლისი)

ედგარი (ინგლ. Edgar, Eadgar I; დ. დაახლ. 943, — გ. 8 ივლისი, 975, უინჩესტერი) — ინგლისის მეფე უესექსის დინასტიიდან, რომელიც ქვეყანას მართავდა 959 წლის 1 ოქტომბრიდან 975 წლის 8 ივლისამდე. ის იყო მეფე ედმუნდ I-ის ვაჟი. Scragg, Donald (ed.). Edgar, King of the English, 959–975: New Interpretations. Publications of the Manchester Centre for Anglo-Saxon Studies. Manchester: Boydell Press, 2008. ISBN 1-84383-399-9. Contents დაარქივებული 2008-07-18 საიტზე Wayback Machine. (external link). Keynes, Simon. "England, c. 900–1016." In The New Cambridge Medieval History III. c.900–c.1024, ed. Timothy Reuter. Cambridge: Cambridge University Press, 1999. 456-84. ედგარი (ინგლისი) — Find a Grave-ზე
საგემბანო ავიაცია

საგემბანო ავიაცია ან საგემბანო ბაზირების თვითმფრინავები — ეს არის სამხედრო თვითმფრინავების ერთობლიობა, რომელიც სპეციალურად დაპროექტებულია ავიამზიდიდან ოპერაციების ჩასატარებლად. ტერმინი ძირითადად გამოიყენება უძრავფრთიანი თვითმფრინავების აღსანიშნავად, საზღვაო ბაზირების შვეულმფრენებს ოპერაციების ჩატარება უფრო ფართო სპექტრის საზღვაო ჰომალდებიდან შეუძლიათ. ავიამზიდური ბაზირების თვითმფრინავებს წაეწენება მაღალი მედეგობის მოთხოვნები რათა გაუძლონ ავიამზიდური ოპერაციების სპეციფიკას. საგემბანო თვითმფრინავს უნდა შეეძლოს აფრენა მოკლე გარბენის პირობებში, უნდა იყოს სათანადოდ გამძლე, რათა გაუძლოს იმ ძალებს, რომლებიც წარმოიქნება თვითმფრინავის გემბანიდან გაშვებისას და დამუხრუჭებისას, ასევე, ასეთ თვითმფრინავებს ძირითადად უნდა ეკეცებოდეთ ფრთები, ჰომალდის ბორტზე მაქსიმალურად დიდი რადენობის თვითმფრინავების დასატევად. ასეთი ტიპის თვითმფრინავებს ფართო სპექტრის ამოცანების შესრულება შეუძლიათ, მათ შორის საჰაერო ბრძოლების და სახმელეთო დარტყმების წარმოება, წყალქვეშა ნავების საწინააღმდეგო მოქმედება, საძიებო-სამაშველო ოპერაციების შესრულება, ტრანსპორტირება, ჰიდრომეტეოროლოგიური დაკვირვება, დაზვერვა და საჰაერო ბაზირების ადრეული შეტყობინების და მართვის სისტემის მოვალეობის შესრულება. მას შემდეგ რაც 1903 წელს გამოჩნდა პირველი უძრვაფრთოანი თვითმფრინავი, მის კვალდაკვალ 1910 წელს გამოჩნდა პირველი საზღვაო ბაზირების თვითმფრინავიც, რომელმაც პირველი გაფრენა აშშ-ის საზრვაო ძალების ავიამზიდ USS Birmingham-ის გემბანიდან განახორციელა. მას მოყვნენ ჰიდროთვითმფრინავები და ჰიდროთვითმფრინავების მხარდაჭერის გემები. ასე დაიწყო ბრტყელგემბანიანი გემების ეპოქა, რომლის წარმომადგენლები იყვნენ ისეთი გემები, როგორებიცაა HMS Argus (1918), Hōshō (1922), USS Langley (1922), და Béarn (1927). საჰაერო ძალების მნიშვნელობა მეორე მსოფლიო ომის დასაწყისისთვის თავის პიკს მიაღწია, გაიზარდა თვითმფრინავების თვირთამწეობა, მოქმედების სიშორე, გაიზარდა საგემბანო ავიაციის ეფექტურობა. მე-2 მსოფლიო ომის პერიოდში ავიაციის მნიშვნელობა იმდენად გაიზარდა, რომ შეუძლებელი იყო მისი უგულვებელყოფა, განსაკუთრებით ისეთი საჰაერო ოპერაციების ჩატარების შემდეგ, როგორიცაა HMS Prince of Wales-ის ჩაძირვა და იერიში ტარანტოზე, თავდასხმა პერლ-ჰარბორზე და ა. შ. ომის დასრულები შემდეგ იზრდებოდა საგემბანო ოპერაციების ზომა და მნიშვნელობა.